b'\n_START_ARTICLE_\nAltai Vabariigi lipp\n_START_SECTION_\nLipu kirjeldus\n_START_PARAGRAPH_\nAltai Vabariigi plagu on ristk\xc3\xbclikukujuline. Sellel on kujutatud neli horisontaalset laidu: \xc3\xbclemine laid on valge, alumine on helesinine ning nende vahel on veel kaks kitsast triipu, millest \xc3\xbcks on helesinine ja teine valge. Laidude laiuste vahekord lipul on j\xc3\xa4rgmine: kitsas sinine ja valge triip kumbki 1:25, alumine sinine laid 1:4 ja \xc3\xbclemine valge 2:3 lipu k\xc3\xb5rgusest._NEWLINE_Lipu k\xc3\xb5rguse ja laiuse suhe on alates 29. juunist 1994 2:3.\n_START_SECTION_\nS\xc3\xbcmbolite t\xc3\xa4hendused\n_START_PARAGRAPH_\nSinised laiud s\xc3\xbcmboliseerivad puhtust, taevast, m\xc3\xa4gesid, j\xc3\xb5gesid ja j\xc3\xa4rvi Altais. Valge t\xc3\xa4histab igavikku, edasip\xc3\xbcrgimist, armastust ja rahvaste \xc3\xbcksmeelt. Sinine ja valge p\xc3\xa4rinevad Venemaa lipult ja r\xc3\xb5hutavad seda, et Altai Vabariik kuulub Venemaa F\xc3\xb6deratsiooni.'